Yandex.Taxi

Yandex.Taxi - Yandexning mustaqil biznes bo'linmalaridan biri bo'lib, taksi-agregator va oziq-ovqat yetkazib berish xizmatlarini ko'rsatuvchi kompaniya, shuningdek, ular uchun ishlangan mobil ilova nomi. Kompaniyaning bosh ofisi Moskvada joylashgan.

Tarixi 
2011-yilda Moskvada yangi Yandex xizmati - "Yandex.Taxi" ishga tushirildi. Dastlabki bosqichda unga Moskvadagi 11 ta taksi kompaniyasi va 1000 ga yaqin haydovchilar ulandi.

Dastlab, xizmat iOS va Android platformalarida faqat mobil ilova sifatida taqdim etilgan bo'lsa, 2012-yil iyun oyida xizmatning veb-versiyasi paydo bo'ldi.

"Yandex.Taxi" ning birinchi rahbari sifatida 2011-yilda "Yandex" asoschisi Arkadiy Volojning to'ng'ich o'g'li Lev Voloj tayinlandi.

2012-yilda xizmat buyurtmalar bo'yicha komissiya olishni boshlaydi.

2013-yilda bank kartasi bilan to'lash imkoniyati qo'shildi.

2015-yil yanvar oyida "Yandex.Taxi" "Ros.Taksi"ni sotib oldi, bu esa taksoparklarga buyurtmalar qabul qilish va tarqatish imkonini berdi.

2016-yilda Yandex korporativ taksi bozoriga kiradi.

2017-yil iyul oyida Yandex va Uber Rossiya va MDHda biznes va onlayn taksi xizmatlarini birlashtirish boʻyicha kelishuv imzoladi. Birlashishda Yandex 100 million dollar sarmoya kiritdi va uning xaritalash xizmati texnologiyasi, Uber esa 225 million dollar naqd pul va Uberning jahondagi yetakchi onlayn transport xizmati sifatidagi global tajribasiga sarmoya kiritdi. Qo'shma kompaniya Uber va Yandex brendlaridan foydalanish huquqini oldi. Shartnomaga ko'ra, birlashgan kompaniya 3,7 milliard dollarga baholangan. Yandex yangi kompaniyaning 59,3%, Uber 36,6% va yangi kompaniya xodimlariga 4,1% tegishli.

2018-yil 6-avgust "Yandex.Taxi" taksi parklarini boshqarish uchun onlayn xizmatlar ishlab chiqaruvchi Opteumni sotib oldi. Xizmat taksi kompaniyalarida ishni optimallashtirish imkonini beradi.

2019-yilning yozidan boshlab "Yandex.Taxi" "Vezyot" kompaniyalar guruhiga tegishli dasturiy ta'minot va koll-sentrlarini sotib olishni rejalashtirgan. 2020-yil aprel oyida ushbu yoʻnalishdagi faoliyat toʻxtatildi.

2020-yil 19-avgustda "Yandex.Taxi" asosida “Yandex Go” iovasi ishga tushirildi. Onlayn taksiga buyurtma berishdan tashqari, ilova avtomashinalar ijarasi, oziq-ovqatga buyurtma berish, mahsulotlarni tezkor yetkazib berish xizmatlarini, jamoat transporti va yuk tashishni kuzatishni birlashtirdi.

Xizmat geografiyasi 

Yango - butun dunyo bo'ylab taksi xizmatlarini ko'rsatuvchi xalqaro brend - Yandex Go uchun qisqartma.

Haydovchisiz avtomobil 

2018-yil avgust oyida Yandex Innopolis shahrida robot taksi xizmatini test rejimida ishga tushirdi. Xizmat shahar aholisi uchun mavjud: haydovchisiz taksini "Yandex.Taxi" orqali chaqirish mumkin. Safarlar bo'sh haydovchi o'rindig'i bilan amalga oshiriladi, sinov muhandisi yo'lovchi o'rindig'ini egallaydi. 2020-yilning fevraliga qadar 5 mingdan ortiq safar amalga oshirilgan.

2019-yil sentabr holatiga koʻra, Yandexning haydovchisiz transport vositalarining umumiy yurishi 1 million km ni tashkil etdi.

2020-yil sentabr oyida Yandexdan haydovchisiz transport vositalarini ishlab chiqaruvchi alohida boʻlinma -  Yandex Self-Driving Group (Yandex SDG) ajrarib chiqdi.

Oʻzbekistonda 

2018-yil 4-aprel kuni Yandex. Taxi Ozbekistonda ham oʻz faoliyatini boshlaydi.

Manbalar